*a rendelet tervezet elfogadásához*

***az Mötv. 50. §-a alapján minősített többség*** *szükséges,*

*az előterjesztés nyilvános ülésen tárgyalható!*

*95. számú előterjesztés*

Bátaszék Város Önkormányzat Képviselő-testületének 2025. május 28-án

15.00 órakor megtartandó ülésére

*Bátaszék Város Önkormányzata 2024. évi zárszámadási rendeletének jóváhagyása*

|  |
| --- |
| **Előterjesztő:** Dr. Bozsolik Róbert polgármester    **Készítette:** Keresztes Katalin pénzügyi irodavezető  Adorján Viktória gazdálkodási ügyintéző      **Törvényességi ellenőrzést végezte:** dr. Firle-Paksi Anna aljegyző  **Tárgyalja:** valamennyi bizottság |

**Tisztelt Képviselő-testület!**

A képviselő-testület az államháztartásról szóló 2011. évi CXCV. törvény 91. § (1) bekezdésében kapott felhatalmazás alapján, az Alaptörvény 32. Cikk (2) bekezdésében meghatározott feladatkörében eljárva fogadja el a jegyző által elkészített zárszámadási rendelet-tervezetet. E tervezetet a polgármester úgy terjeszti a képviselő-testület elé, hogy az a költségvetési évet követő ötödik hónap utolsó napjáig a zárszámadásról szóló rendelet hatályba lépjen.

Bátaszék Város Önkormányzata 2024. évi pénzügyi tervének végrehajtásáról szóló zárszámadás elkészült, melyet az alábbiak szerint terjesztek a Képviselő-testület elé.

**I.**

**Bevezető**

Bátaszék Város Önkormányzata Képviselő-testülete 2024. február 14-én fogadta el az önkormányzat 2024. évi költségvetéséről szóló 3/2024. (II. 14.) számú rendeletét, ami a költségvetés végrehajtásának időszakában 3 alkalommal módosításra került.

A Testület az egyes módosításokat a 8/2024. (VI. 28.) önkormányzati rendelettel, a 10/2024. (X. 17.) önkormányzati rendelettel, a 14/2024. (XI.29.) önkormányzati rendelettel fogadta el.

A képviselő-testület folyamatosan tájékozódott az időarányos teljesítésekről.

A 2024. évi tervezéskor a korábbi évek gyakorlata szerint, az alábbiak figyelembe vételével állítottuk össze Bátaszék Város Önkormányzatának költségvetését:

Elsődleges célként tűztük ki a nem pedagógus munkakörben foglalkoztatott munkavállalók vonatkozásában a reálkeresetek csökkenését enyhítő béremelés megvalósítását, kötelező feladatok ellátásához szükséges működési fedezet biztosítását.

A dologi kiadások vonatkozásában az előző évi tényadatok figyelembevételével átlagosan 10 %-os mértékű emelkedéssel számoltunk, a rezsiköltségek vonatkozásában a becsült fogyasztás alapján, az előző évben lefolytatott közbeszerzésből ismert, járulékos költségekkel növelt árakkal történt az előirányzatok kialakítása.

A szociális támogatások, ösztöndíj támogatások vonatkozásában legalább az előző évi tényszámoknak megfelelő összeg biztosítása volt a cél, emellett a városüzemeltetési feladatok között a folyamatos üzemeléshez, az alap feladatokhoz szükséges forrás biztosítását is tartalmazta az elfogadott költségvetés. A kiemelt szervezetek, valamint a civil szervezetek, nemzetiségi önkormányzatok részére is legalább az az előző évnek megfelelő szintű fedezet került számba vételre. Forrást teremtettünk a 2023. évben már vállalt, a 2024. évre áthúzódó kötelezettségekre.

A költségvetési egyensúlyt a viszonylag jelentős mértékű pénzmaradvány igénybevétele mellett ingatlan-értékesítésből és közhatalmi bevételekből származó forrással biztosítani lehetett, külső forrás bevonására tervszinten nem volt szükség. A saját bevételek tervezett nagyságrendje kevésbé volt feszített, mint az előző évben, ugyanakkor a teljesülés oldaláról a bizonytalanságot, ezzel együtt a kockázatot nem lehetett kizárni.

Bátaszék Város lakosainak száma 2024. január 1-jén 6260 fő volt.

**II.**

### Önkormányzati feladatellátás általános értékelése

**2024. évi feladatellátásról részletes beszámoló az intézményektől:**

**Bátaszéki Mikrotérségi Óvoda, Bölcsőde és Konyha 2024.**

Az óvodai és bölcsődei nevelő munka szervezésének szabályait a 2011. évi CXC. tv. a nemzeti köznevelésről, az 1997. évi XXXI. tv. a gyermekek védelméről és a gyámügyi igazgatásról, valamint az e törvényekhez kapcsolódó kormány és miniszteri rendeletek szabályozzák, és egyben meghatározzák a jövő nevelési irányát.

A Bátaszéki Mikrotérségi Óvoda, Bölcsőde és Konyha többcélú intézmény (köznevelési, szociális) négy óvodából, egy bölcsődéből és két főzőkonyhából tevődik össze. Önállóan működő költségvetési szerv.

Az intézmény fenntartási és működési költségeit a naptári évre összeállított költségvetés irányozza elő, amelyet a Bátaszéki Mikrotérségi Óvoda és Bölcsőde Intézményfenntartó Társulása hagy jóvá.

1. **Épületfeltételek, kihasználtság (felújítás)**

**Óvodák**

Bátaszéken 9 csoportban, Alsónyéken, Alsónánán és Pörbölyön 1-1 csoportban kerültek a gyerekek elhelyezésre. A tizedik csoportszoba reggel 6.00-7.00-ig az ügyeletes szoba, itt várja a korán érkezőket az ügyeletes pedagógus, valamint a tehetséggondozó és fejlesztő foglalkozásoknak ad helyet délelőtt és délután egyaránt.

Az óvodák külső és belső képe megfelelő, rendezett.

Külön foglalkoztató helyiség található a logopédus és a gyógy testnevelő számára, amelyek Bátaszéken a „régi” épületrészben funkcionálnak. Só szobánkat maximálisan kihasználjuk, nem csak az óvodások, a bölcsődések is rendszeresen élvezik jótékony hatását.

**Bölcsőde**

Az óvodával párhuzamos utcáról külön bejárattal, de folyosó összeköttetéssel működik bölcsődénk. Mindkét csoportban maximális feltöltöttséggel folyik a nevelő- és gondozómunka. A berendezés a gyermekek életkorának megfelelő, újszerű. A játékeszközök biztosítottak, az udvari játékok megfelelőek.

**Konyha**

A főzőkonyha az általános iskola épületében üzemel, innen kerül az étel az intézményekbe.

A konyhai eszközökkel való ellátottság alapvetően biztosított. Az elavult konyhai berendezések korszerűbb eszközökre történő cseréjére a pénzügyi források rendelkezésre álltak.

A tanév befejeztével az éves nagytakarítást és tisztasági meszelést vállalkozóval végeztettük el.

Az ételszállítást a Német Nemzetiségi Önkormányzat tulajdonában lévő, (a MOB mint üzembentartó) Opel Vivaro gépkocsival oldjuk meg.

1. **Eredményeink az épület állagának megóvása területén; felújítás, beruházás**

A csoportszobák és az óvodák, bölcsőde belső környezeti feltételeinek javítása, állagának megőrzése fontos feladat. Ebben az évben is sikerült állagmegőrző, felújító munkálatokat végeznünk.

**Beruházások,** **karbantartás:**

Bátaszék óvoda és bölcsőde:

* Mosógépjavítás 24.000 Ft
* Klímaberendezés beszerelése 337.900 Ft
* Gázkazán vízlágyító karbantartása 18.415 Ft
* Udvari játék javítása 34.780 Ft
* Raklapmagasító keret/magaságyás 33.681 Ft
* Bölcsődei nyílászárók külső lazúrozása, kerítés felújítási munkálatok 141.224 Ft
* Óvodai kerítés színes falainak festése, liget kerítésének felújítási munkái 241.023
* Csoportszobák tisztasági festése 401.620 Ft
* Bölcsődei átadó, csoportszobák, nevelői szoba tisztasági festése 300.414 Ft
* Tűzjelző berendezés javítása 222.123 Ft
* Lombfúvó vásárlás 86.960 Ft
* Kézszárító vásárlás 51.747 Ft
* Bölcsődei homokozóra takaróponyva vásárlása 101.600 Ft
* Homokozó vásárlása kék oldalra 492.760 Ft
* Homokozó üzembehelyezést megelőző vizsgálata 12.400 Ft
* Bölcsődébe hangfal vásárlása 23.860 Ft
* Hűtőszekrény vásárlása 69.200 Ft
* Mikrohullámú sütő vásárlása 53.980 Ft
* Udvari játékok időszakos vizsgálata 76.200 Ft
* Mezítlábas ösvény kialakítása 248.000 Ft (adomány)

Alsónyék óvoda:

* Szekrény 49.990 Ft
* Közös kerítés - építési munkálatok 1.816.447 Ft
* Nyomtató vásárlása 50.000 Ft
* Udvari játékok időszakos vizsgálata 77.470 Ft
* Konyhai eszközök vásárlása 41.690 Ft

Alsónána óvoda:

* Laptop 175.000 Ft
* Udvari játékok időszakos vizsgálata 12.400 Ft

Pörböly óvoda:

* Hangfal vásárlása 49.000 Ft
* Kazánjavítás: 393.116 Ft
* Udvari játékok felülvizsgálata 25.400 Ft

Főzőkonyha, tálalókonyhák Bátaszék:

* Mosogatógép javítás 446.494 Ft
* Ipari hűtőszekrény-javítás, kompresszor-csere 200.533 Ft
* Kondenzátor légfúvatómotor csere 44.108 Ft
* Hűtőszekrény javítás 68.072 Ft
* Légkezelő berendezés karbantartása 237.617 Ft
* Légkezelő berendezés javítása 1.215.517 Ft
* Szennyvízrendszer tisztítása 209.530 Ft
* Festési munkálatok 483.312 Ft
* Villanyszerelési javítási, karbantartási munkálatok 400.050 Ft
* Főzőüstök javítása 258.500 Ft
* Tűzjelző berendezés javítása 58.166 Ft
* Hűtőszekrény vásárlása 156.400 Ft
* Rozsdamentes edények 661.157 Ft
* Konyhai eszközök 1.264.959 Ft
* Rozsdamentes acélzsámoly és műanyag raklap 391.841 Ft
* Ételtermosz 1.183.690 Ft
* Melegen tartó pult 1.642.643 Ft
* Zártszelvény konzol 109.220 Ft
* Sütőjavítás 40.767 Ft

1. **Személyi feltételek**

A pedagógusok és más alkalmazottak létszáma a feladat ellátására a törvényben leírtak szerint elegendő volt.

|  |  |
| --- | --- |
| **2024.09.01. álláshelyek és dolgozók száma**  Jogviszonyban lévő összes pedagógus  Ebből: igazgató | 24  1 |
| Dajka | 12 |
| Pedagógiai asszisztens | 4 |
| Óvodatitkár | 1 |
| Takarító | 0,5 |
| Bölcsődei dolgozó | 5 |
| Összes konyhai dolgozó  ebből: Bátaszék főzőkonyha  Gimnáziumi tálaló:  Óvodai tálaló  Pörböly főzőkonyha (1 fő teljes munkaidő, 2 fő félműszakos)  Alsónána tálaló | 18,5  14  0,5  1,5  2  0,5 |
| összesen | 65 álláshely |
| Csökkent munkaképességű dolgozó 4 órában | 4 |

1. **Gyermekek létszáma**

Beírt létszám 2024. október1-jén

|  |  |
| --- | --- |
| Bátaszék | 196 fő |
| Alsónyék | 21 fő |
| Pörböly | 19 fő |
| Bölcsőde | 17 fő |
| Alsónána | 19 fő |
| **összesen** | **272 fő** |

**Óvodába beiratkozók száma 2024. április**

Bátaszékre: 43

Alsónyékre: 6

Pörbölyre: 5

Alsónánára: 4

**Iskolai beiratkozás**

|  |  |  |
| --- | --- | --- |
|  | Iskolába beiratkozott | Óvodában maradt |
| Bátaszék | 52 | 15 |
| Alsónyék | 10 | 0 |
| Pörböly | 5 | 2 |
| Alsónána | 3 | 1 |
| **Összesen** | **70** | **18** |

1. **Bérjellegű és a dologi költségek alakulása, a szakmai feladat elláthatósága**

Betöltetlen álláshellyel intézményünk nem rendelkezik, a jogszabályok és önkormányzati döntésnek megfelelően az engedélyezett létszámkeret alapján végeztük munkánkat. Fenntartói döntés alapján az engedélyezett létszámkeret intézményi szinten 65 álláshely volt. Dologi kiadásokra biztosított előirányzatok lehetővé tették a szakmai munka színvonalas ellátását.

A nagycsoportosok úszásának/vízhez szoktatásának óradíját, valamint valamennyi gyermek személyes higiéniájához használt tisztasági szerek beszerzését az intézmény költségvetése 2024-ben is tartalmazta. A másik fontos terület a foglalkozásokhoz szükséges szakmai anyagok, játékok, fejlesztőjátékok beszerzése.

A napi működés feltételeinek biztosításához elengedhetetlen anyagokat vásároltuk csak meg, a dolgozók is keresték a takarékos és ésszerű megoldásokat.

1. **A nevelőmunka eredményei:**

Tartalmas, eseménydús, változásokban, és megoldandó feladatokban bővelkedő év volt 2024.

A stratégiai és operatív dokumentumokban megfogalmazott célok, feladatok – a csoport, valamint a kiemelt figyelmet igénylő gyermekek adottságait figyelembe véve – megjelentek a pedagógusok tervező munkájában és annak ütemezésében.

A pedagógiai munka megfelelt az éves tervezésben foglaltaknak, az esetleges eltérések indokoltak. Az eltérést a járványhelyzet okozta, melyhez már gond nélkül tudtunk alkalmazkodni.

A gyermekek örömmel jártak óvodába, ez látványosan a nagycsoportosoknál volt érzékelhető, miután a pihenést követően szervezett tevékenységeket végezhettek.

A nyár során az elmúlt évhez hasonló létszámban vették igénybe a szülők az óvodai ellátást. Igyekeztünk a nyári időszakban is a gyerekek számára biztosítani élményeket.

**Továbbképzések:**

A nevelési év elején elkészült az intézmény továbbképzési programja és terve. Az éves terv alapján a pedagógusok részt vettek az őszi továbbképzéseken, amelyek témái pedagógiai programunk megvalósításához kapcsolódtak. Az intézmény mindenkori költségvetésének függvényében kerültek meghatározásra a továbbképzések támogatásának lehetőségei. A képzéseken online módon vagy személyesen vettünk részt.

**Gondozási Központ**

A tavalyi évben az intézményi szolgáltatások köre a nappali ellátás, étkeztetés, házi segítségnyújtás, jelzőrendszeres házi segítségnyújtás, család és gyermekvédelmi-gyermekjóléti feladatok ellátására terjedt ki.

A feladatellátás a család- és gyermekjóléti szolgáltatás esetében Bátaszék város, Alsónána, Alsónyék és Sárpilis községek, a házi segítségnyújtás, a jelzőrendszeres házi segítségnyújtás esetében Bátaszék város, Alsónána, Alsónyék, Báta, Pörböly, Sárpilis és Várdomb községek, az étkeztetés esetében Bátaszék város, a nappali ellátás esetében Bátaszék város, Alsónyék, Alsónána, Pörböly, Sárpilis, Várdomb községekre terjedt ki.

***Tárgyi feltételek***

Intézményünk a tavalyi évben a szociális és gyermekjóléti feladatokat két különálló épületben látta el.

A székhely épületben, a Család- és Gyermekjóléti Szolgálat, Jelzőrendszeres házi segítségnyújtás feladatellátása történt. A Nappali ellátás, Étkeztetés, Házi segítségnyújtás feladatait a Bátaszék Vörösmarty u. 8. számú telephely épületében láttuk el.

Mindkét épület akadálymentesített.

A nappali ellátás épületét kivéve, intézményünk szolgáltatásai technikailag megfelelően felszereltek. A megfelelő eszközellátottságunk a céltudatos, előrelátó gazdálkodásnak köszönhető. Fontos cél, a tárgyi feltételek színvonalának megőrzése, az elavult eszközök folyamatos cseréje.

A Család- és Gyermekjóléti Szolgálatnál minden munkavállaló számítógéppel és internet eléréssel rendelkezik. Az idősellátás területén, a szakmai vezető és az adminisztrátor részére biztosított külön számítógép, a többi munkavállaló papír alapon végezi az adminisztrációs feladatokat.

A nyomtatási, telefonálási, szkennelési lehetőség mindenki számára megoldott volt.

A társult településekre történő kijárás, a munkavállalók saját gépjárműjével, valamint tömegközlekedési eszközzel történt.

A kiküldetés költségét intézményünk a mindenkori hatályos jogszabályokban foglalt feltételekkel, megtérítette a dolgozók részére.

Helyben a családokhoz történő kijáráshoz, szolgálati kerékpár állt a munkavállalók rendelkezésére, akiknek a jogszabályi előírásoknak megfelelően, munkaruhát és védőruhát is biztosítottunk. A kerékpárok rendszeres karbantartásáról, vizsgálatáról intézményünk gondoskodott.

A vidéki településekről munkába járó dolgozók részére a munkába járás költségét intézményünk megtérítette abban a formában, ahogy a munkavállaló kérte, figyelembe véve a hatályos jogszabályokban foglalt rendelkezéseket (gépjármű, tömegközlekedési eszköz).

Valamennyi településen folyamatos nehézséget jelent a házi segítségnyújtásban használatos kerékpárok karbantartása, mivel napi, megterhelő használatnak vannak kitéve. A gumik és az alkatrészek folyamatos cseréje, egyre magasabb költségként jelentkezik az intézményi költségvetésben, hiszen az árak is folyamatosan emelkednek.

***Személyi feltételek***

Betöltetlen álláshellyel intézményünk nem rendelkezett a tavalyiévben, a jogszabályok és a fenntartói döntésnek megfelelően az engedélyezett létszámkeret alapján végeztük munkánkat. Intézményünk 2023.10.01-től - a fenntartó által elfogadott 20 álláshellyel rendelkezik.

A 2024-es évben 5 engedélyezett álláshellyel rendelkezett a Család- és Gyermekjóléti Szolgálat. Az intézményvezető, 1 fő adminisztrátor, 1 fő szakmai vezető, osztott munkakörben (családsegítőként is), és 2 fő családsegítő teljes munkaidőben biztosította az intézményi szolgáltatások zavartalan működését, valamennyi településen.

Bátaszéken a házi segítségnyújtás feladatait 5 gondozó (napi 8 órában), Sárpilisen 1 fő (napi 8 órában), Bátán 2 fő (1 fő teljes munkaidőben, 1 fő napi 4 órában), Várdombon 2 fő (1 fő teljes munkaidőben, 1 fő napi 4 órában), Alsónyéken 1 fő (napi 6 órában), Alsónánán 1 fő (napi 8 órában) és Pörbölyön 1 fő (napi 4 órában) látta el.

A tavalyi évben is több alkalommal gondot okozott a munkavállalók helyettesítése, mivel a feladatellátásra nem jelentkezett szakképzett gondozó. A helyettesítés megoldásának problémája a kistelepüléseken fokozottan jelentkezett.

Az étkeztetés feladatait 1 fő asszisztens látja el.

A Nappali ellátás feladatait 1 fő szakmai vezető és 1 fő gondozó látja el, napi 8 órában.

***Továbbképzés***

A szakképzett dolgozók regisztrációja megtörtént. Az intézmény továbbképzési tervvel rendelkezik, melyet a dolgozók megismertek és tudomásul vettek. A továbbképzési időszakokat figyelemmel kísérjük, az aktuális tanfolyamokat, továbbképzéseket a kollégák számára elérhetővé tettük, ezzel is segítve és motiválva őket a szakmai fejlődésre.

A tavalyi évben 13 gondozó, 2 családsegítő, 2 szakmai vezető és az intézményvezető vett részt szakmai továbbképzésen, akik közül 2 fő két különböző témájú képzésen vett részt.

*A továbbképzések témái:*

- Kiégés felismerése és kezelésének lehetőségei

- Idősödés- időskor mentálhigiénés szemléletű megközelítése

- Újraélesztés és ami mögötte van. Az újraélesztés és annak lelki terhei

Valamennyi képzés térítésköteles volt.

***Család- és Gyermekjóléti Szolgálat szakmai feladatai***

A Szolgálat feladata a település területén élő szociális és mentálhigiénés problémák miatt veszélyeztetett, illetve krízishelyzetbe került személyek és családok életvezetési képességének megőrzése, az ilyen helyzethez vezető okok megelőzése, a krízishelyzet megszüntetésének elősegítése, valamint a gyermekek testi, lelki egészségének, családban történő nevelkedésének elősegítése.

Az ellátást a településen élők ingyenesen vehetik igénybe.

A Szolgálatnál a tavalyi évben a családsegítők összesen 458 ügyféllel álltak kapcsolatban. A családsegítők 193 fővel dolgoztak együttműködési megállapodás alapján. 265 ügyfélnek egyszeri segítségnyújtás keretében segítettek.

***A Szolgálatnál 2024-ben megjelentek száma***

|  |  |  |  |
| --- | --- | --- | --- |
| ***település*** | ***együttműködési megállapodás alapján***  ***gondozottak száma*** | ***egyszeri segítségnyújtás keretében és megjelentek száma*** | ***összesen*** |
| ***Bátaszék*** | **132** | **224** | **356** |
| ***Alsónyék*** | 16 | 9 | 25 |
| ***Alsónána*** | 21 | 15 | 36 |
| ***Sárpilis*** | 24 | 17 | 41 |
| *Összesen* | *193* | *265* | *458* |

A tavalyi évben a szakmai munka során egyaránt előfordult információnyújtás, tanácsadás, ügyintézés, lelki-mentális esetkezelés, családi-párkapcsolati problémák kezelésében történő segítségnyújtás, gyermeknevelési nehézségek megoldásában való közreműködés, életviteli problémák rendezésében történő segítségnyújtás és hosszú távú együttműködésben megvalósuló segítő folyamat, (szociális segítő tevékenység) a probléma mélységétől függően.

A szoros együttműködés a Szekszárdi Humánszolgáltató Központ és a Szolgálat között, lehetővé tette a speciális szolgáltatásokhoz való hozzáférést az ügyfelek részére, amelyek között szerepel a jogi, pszichológiai, fogyatékosságügyi, gyásztanácsadások, a szociális diagnózis, a rajzelemzés és a fejlesztő pedagógus segítsége, családkonzultáció és mediáció is.

Kiemelkedően fontos a terepmunka, ezt a családlátogatások száma mutatja, mely a tavalyi év során

964 alkalom volt Bátaszék városban, ami közel 22 %-os emelkedést mutat az előző évhez viszonyítva.

A családlátogatás azért fontos, mert a családsegítő az ügyfél lakóhelyén érzékeli a problémákat (higiénés problémák, személyes tér zsúfoltsága, anya-gyerek kapcsolat, más családtagokkal kapcsolatteremtés), nagyobb rálátása van a családon belüli viszonyokra, a családon belüli működésekre.

***Családlátogatások száma a 2024-es évben***

|  |  |
| --- | --- |
| ***település*** | ***családlátogatások száma*** |
| ***Bátaszék*** | **964** |
| *Alsónána* | 238 |
| *Alsónyék* | 116 |
| *Sárpilis* | 153 |

2024-ben 209 jelzés érkezett Szolgálatunkhoz Bátaszék várost érintve, amely 143 kiskorút és 66 nagykorút érintett. A jelzések száma kis mértékben csökkent, de a csökkenés elenyésző.

***Prevenciós tevékenységek***

A gyermekjóléti szolgáltatás gondozási tevékenysége mellett, fontos szerepet tölt be a prevenciós feladatok ellátása.

A korábbi évekhez hasonlóan 2024-ben is – július első péntekétől, augusztus közepéig - minden pénteken szabadidős tevékenységeket szerveztünk a városban élő iskoláskorú gyermekek számára. Programjainkon a részvétel ingyenes volt, melyen átlagosan 15-20 gyermek volt jelen a nyár folyamán.

A prevenciós tevékenységeinket többféle céllal is szükségesnek tartjuk működtetni.

Elsőként közvetlen segítséget kívánunk adni a különféle nehézségekkel küzdő gyermekeknek, gyermekes családoknak, valamint szeretnénk tartalmas szabadidős tevékenységekbe bevonni őket.

Emellett igyekszünk elősegíteni a gyermekek szocializációját, konfliktusmegoldó képességük fejlődését, társadalmi beilleszkedésüket azzal, hogy minőségi idő eltöltését biztosítjuk számukra. A Nyári Játszóházi programjaink nyitottak, a környező településen élő gyermekek számára is.

***A 2024-es év Nyári Játszóház programjai***

|  |  |
| --- | --- |
| **2024. évi Nyári Játszóházi programok** | |
| 2024.07.05. | Bátai kegyhely játszótéri vetélkedő, fagyizás |
| 2024.07.12. | Csiga-Biga Alapítvány kutyaterápiás foglalkozása |
| 2024.07.19. | Szászvári Pöttöm Vidéki Park látogatása |
| 2024.07.26. | „Decsoki” kézműves bonbon készítés |
| 2024.08.02. | Faddi Meseház látogatás, játszótér |
| 2024.08.09. | Petrits Mézeskalács Múzeum látogatása |
| 2024.08.15. | Strandolás Bonyhádon |

***Adományosztás***

Intézményünk egész évben fogadta a ruha- és bútor felajánlásokat, melyeket a rászorulók között osztottunk szét.

2024-ben összesen 6 Ruhabörze és 3 Csetresbörze került megszervezésre, amelyekre nagy volt az érdeklődés.

Bútorfelajánlás is többször érkezett az év során, melyek a felajánlótól közvetlenül a rászoruló családokhoz kerültek. Ezekben az esetekben közvetítői feladatokat láttak el a családsegítők.

Bátaszék Város Önkormányzati támogatásának, a helyi vállalkozók, cégek és magánszemélyek felajánlásainak köszönhetően, a húsvéti (180 fő) és a karácsonyi (180 fő) ünnepek alkalmából tartós élelmiszercsomaggal tudtuk támogatni a városban nehéz körülmények között élő lakosokat.

A tavalyi évben ismét megrendezésre került a gyermekek karácsonyi ünnepsége, ahová a helyi óvodai csoport fellépése miatt még több gyermek érkezett. A lakossági felajánlásoknak köszönhetően, összesen 108 gyermeknek tudtunk karácsonyi csomagot összeállítani és átadni. A gyermekcsomagokban ruha, játék, könyvek, édesség volt.

Ajándék Mikulás csomagot 160 gyermeknek adtunk át, egy helyi vállalkozó jóvoltából, ami már évek óta hagyománnyá vált.

Év közben a meglévő készletből biztosítani tudtunk alapvető tartós élelmiszereket a krízishelyzetbe került családok, egyedülállók részére, valamint a lakossági ruhaadományoknak köszönhetően, egész évben biztosított a ruhanemű intézményünkben.

***Jelzőrendszeres házi segítségnyújtás***

A jelzőrendszeres házi segítségnyújtás keretein belül biztosítottuk, az ellátott személyek segélyhívása esetén, az ügyeletes gondozó helyszínen történő haladéktalan megjelenését (a hívástól számított 30 percen belül), a segélyhívás okául szolgáló probléma megoldása érdekében szükséges azonnali intézkedések megtételét.

4 fő szakképzett gondozó heti váltásban látta el a 24 órás ügyeletet megbízási szerződéses formában.

A tavalyi évben 60 db kihelyezett készülékünk volt, ami a működési engedélyünkben szereplő maximális készülékszám, valamint 1 db cserekészülék.

***A 2024. évi segélyhívási összesítő***

|  |  |  |  |  |
| --- | --- | --- | --- | --- |
| **település neve** | **ellátásban részesülők száma** | **kihelyezett készülékek száma** | **segítségnyújtást igénylő riasztások száma** | **téves riasztások** |
| **Bátaszék** | **73** | **60** | **27** | **46** |

**Étkeztetés**

Az étkeztetés keretén belül napi egyszeri meleg ételt biztosítunk azoknak a szociálisan rászorulóknak, akik koruk, egészségi állapotuk miatt, önmaguknak, illetve önmaguk és eltartottjaik részére tartósan vagy átmeneti jelleggel nem képesek ezt biztosítani.

Az ellátás megszervezésével lehetővé válik, hogy a településen élő rászorult személyek munkanapokon,- naponta egyszer a megfelelő mennyiségű, minőségű meleg ételhez jussanak.

Az elmúlt évben csökkenést mutatott az igénybe vevők száma.

*Az igénybe vétel módja:*

Házhoz kiszállítás - városunkban gépjárművel történik az étel házhoz történő szállítása.

Helyben étkezés – Nappali ellátást igénybe vevők részére.

Elvitellel történő étkezésre is van lehetőség.

Az éthordók megtöltéséről a főzőhely gondoskodik az étkeztetésben dolgozó asszisztens segítségével. Az üres éthordókat 7.30 óráig össze kell készíteni a szállításhoz úgy, hogy valamennyi éthordó fertőtlenítését el kell végezni. Nagy segítséget jelent a fertőtlenítő mosogatógép, ami hatékonyabbá és egyben biztonságosabbá teszi a munkát. Az élelmezésvezetővel napi szinten egyeztettünk az esetleges hibák, panaszok kiküszöbölése érdekében. Az elvitellel étkezők legkésőbb 11.45-kor az ebédjükhöz juthatnak minden nap, a helyben étkezők 12.00 órakor tudnak ebédelni.

A nyári időszakban közösségi munka keretein belül középiskolás fiatalok segítettek az ételszállításban, amit nagyon jól fogadtak az ellátottak és természetesen nagy segítség volt a szolgáltatás számára.

A tavalyi évben az étkeztetés szolgáltatásban napi átlagban 67 fő étkezett, ami kevesebb az előző évinél (79).

A térítési díj befizetése 2024 február hónaptól csekken már nem volt lehetséges**.** A térítési díjak rendezése személyesen telephelyünkön készpénzben, vagy banki átutalással teljesíthető.

***2024-ben az étkeztetést igénybe vevők száma***

|  |  |  |  |  |  |  |
| --- | --- | --- | --- | --- | --- | --- |
| ***Étkeztetés*** | | | | | | |
| ***hónapok*** | ***napok száma*** | ***helyben étkezők*** | ***elvitellel***  ***étkezők*** | ***étkeztetés szállítással*** | ***összesen*** | ***átlag*** |
| 1 | 22 | 162 | 175 | 1277 | 1614 | Első 4 hónap:     72,12 |
| 2 | 21 | 143 | 163 | 1239 | 1545 |
| 3 | 19 | 125 | 172 | 1027 | 1324 |
| 4 | 21 | 148 | 213 | 1142 | 1503 |
| 5 | 21 | 162 | 195 | 1075 | 1432 | Első 9 hónap:       69,17 |
| 6 | 20 | 135 | 191 | 1022 | 1348 |
| 7 | 23 | 179 | 202 | 1182 | 1563 |
| 8 | 21 | 141 | 163 | 1089 | 1393 |
| 9 | 21 | 167 | 152 | 1034 | 1353 |
| 10 | 22 | 191 | 167 | 1035 | 1393 | Éves:   66,88 |
| 11 | 19 | 146 | 163 | 822 | 1131 |
| 12 | 20 | 134 | 159 | 830 | 1123 |
| **összesen** | **250** | **1833** | **2115** | **12 774** | **16 722** |
| **osztószám 249** | |  |  |  |  |  |

***Házi segítségnyújtás***

Bátaszéken összesen 46 fő részesült házi segítségnyújtásban. (2024.12.31.)

Valamennyi ellátott, személyi gondozásra volt jogosult. Az év folyamán további 23 fővel álltunk még szerződéses jogviszonyban. Döntő többségüknek elhalálozás, míg kisebb részüknek idősotthoni elhelyezés miatt szűnt meg az ellátása.

Így összesen 69 idős részesült gondozásban Bátaszéken.

***2024. évben teljesített házi segítségnyújtás személyi gondozási és szociális segítési óraszámok, valamint az igényelhető állami támogatás meghatározása***

|  |  |  |  |  |  |
| --- | --- | --- | --- | --- | --- |
| **házi segítségnyújtás Bátaszék** | | | | | |
| **hónapok** | **napok száma** | **személyi gondozás**  **hónap/óra** | **szociális segítés**  **hónap/óra** | **személyi gondozás állami támogatás**  **fő/év** | **szociális segítés állami támogatás**  **fő/év** |
| 1 | 22 | 728,16 | 0 |  | 0 |
| 2 | 21 | 726,66 | 0 |  | 0 |
| 3 | 19 | 726,66 | 0 |  | 0 |
| 4 | 21 | 734,58 | 0 |  | 0 |
| 5 | 21 | 733 | 0 |  | 0 |
| 6 | 20 | 726 | 0 |  | 0 |
| 7 | 23 | 728 | 0 |  | 0 |
| 8 | 21 | 725,75 | 0 |  | 0 |
| 9 | 21 | 726,16 | 0 |  | 0 |
| 10 | 22 | 724,16 | 0 |  | 0 |
| 11 | 19 | 718,41 | 0 |  | 0 |
| 12 | 20 | 690,83 | 0 |  | 0 |
| **összesen** | **250** | **8688,37** | **0** | **34,75** | **0** |

A gondozók feladatai közé tartozik, a személyi gondozás körébe sorolható tevékenységek (pl: fürdetés, öltöztetés, gyógyszerelés), valamint a szociális segítéshez sorolt háztartási, illetve háztartáspótló segítségnyújtás (vásárlás, takarítás, mosás, gyógyszeríratás).

A házi segítségnyújtásban egyre több az olyan egyedülálló, magas gondozási szükségletű ellátott, akikhez naponta 2 alkalommal is mennek a gondozók. Az idősek közül többen teljes ellátásra szorulnak, ezért egyidejűleg több szolgáltatást is igénybe vesznek.

***Nappali ellátás***

A nappali ellátásban a megállapodással rendelkező igénybe vevők száma 2024.12.31-én 43 fő volt.

Az év folyamán 15 új tag csatlakozott hozzánk, illetve 13 klubtagunk került ki az ellátásból elhalálozás, illetve idősotthoni elhelyezés miatt.

A rendszeres bejárók a 80 év feletti korosztályba sorolhatók. Igénybe vevőink jellemzően egyedül élnek, vagy legalább is napközben a családtagok elfoglaltsága miatt egyedül vannak. Mindegyiküknél állandó ellenőrzést igénylő krónikus betegségek állnak fenn (diabetes, szív-érrendszeri panaszok, magasvérnyomás, ízületi betegségek stb), illetve legtöbbjük a demencia enyhe vagy középsúlyos fokozatú betegségével is küzd.

Jellemzően a következő segítséget biztosítjuk számukra:

* gondozási feladatok: fürdetés, vérnyomás- pulzusszám- vércukor ellenőrzés, gyógyszerbeadás, folyadékpótlás, étkeztetés, ügyintézések, sebkezelés,
* segítési feladatok, mosás, vásárlás, gyógyszeríratás és kiváltás, információnyújtás,
* mentális gondozás kiemelt terület, hiszen sokuk számára a klub jelenti az érzelmi támaszt, társas kapcsolatokat, illetve családpótló szerepe is van.

Az idősek nappali intézménybe történő beszállítása és haza szállítása, a szerződéses partner által megoldott**.**

Rendszeres szállítást 11 fő vesz igénybe mozgáskorlátozottsága miatt.

***Programok, szabadidős tevékenységeink 2024-ben a nappali ellátásban***

|  |  |  |
| --- | --- | --- |
| **hónap** | **program témája** | **meghívott vendég** |
| február | farsangi fánk sütés, farsangi műsor | Városi Óvoda |
| március | húsvéti tojásfestés | Dr. Lehel Péterné |
| április | Költészet napja a romkertben | városi megemlékezés |
| május | Anyák napja köszöntés | Városi Óvoda |
| június | Kirándulás Báta | Szent Vér templom, Faluház, Czencz kiállítás |
| július | palacsinta sütés | Mintál Józsefné |
| október | Idősek Világnapja – verses-zenés köszöntő és műsor | Városi Óvoda, Kanizsai Dorottya Ált. Isk.,Orbán István és a zeneiskola tanítványai  Dr. Bozsolik Róbert |
| november | Waffel sütés | Mintál Józsefné |
| december | Karácsonyi ajándékozás, karácsonyi műsor az óvodásokkal | Városi Óvoda, Mintál Józsefné, Récsei Mónika, Bakó Makai Mariann |

***A nappali ellátás 2024 évi heti programterve***

|  |  |  |
| --- | --- | --- |
| **napok** | **program** | **program vezetője** |
| hétfő | felolvasás | Sági Lajosné Ica |
| kedd | református hittan | Fekete Zoltán  Fekete Zoltánné |
| szerda | család-közösség-ima  vetítés, éneklés  katolikus hittan | Csukor Árpád  Dr.Nyúl Viktor |
| csütörtök | kalandozás az irodalomban  meridián torna | Czebe Jánosné- Kajtor Margit  Bodáné Patrik Szilvia |
| péntek | gyógytorna és mentálhigiénés előadás  (Egészségfejlesztési Iroda, Szekszárd) | Vajdáné Éberhardt Anett gyógytornász  Bara-Kádár Katalin pszichológus  Gliedné Tillmann Erzsébet  Portheiser Ildikó |

Egész éven át biztosított volt az intézmény folyamatos feladatellátása, és működése.

Az intézményi épületeken állagmegóvás céljából, kisebb munkálatokat, karbantartásokat végeztünk.

A Nappali ellátás épületében a tavalyi évben festési munkálatokat már nem végeztünk, mivel egy nyertes pályázatnak köszönhetően, az elkövetkező 1,5-2 évben sor kerül a jelenlegi épület teljes átépítésére és bővítésére.

A székhely épületben a vizesblokkok tisztasági meszelése, egy iroda és az interjúszoba festése történt meg. Kicserélésre került a bejárati ajtó és a mozgáskorlátozott WC ajtaja, valamint kisebb állagmegóvási és javítási munkálatokat végeztünk.

A beruházások tekintetében, a Gyermekjóléti Szolgálatnál a tavalyi évben egy laptop vásárlása történt, bruttó 200 000 forint értékben.

**Keresztély Gyula Városi Könyvtár**

Középfokú ellátást biztosító, általános gyűjtőkörű, nyilvános önkormányzati könyvtár. Használói köre a város és a városkörnyék lakosságából tevődik össze. A könyvtár használói részére hozzáférést biztosít az általa nyújtott szolgáltatásokhoz, a birtokában levő információhordozókhoz és azok használatához. Az ODR (Országos Dokumentumellátó Rendszer) igénybe vevői vagyunk.

Könyvtári gyűjteményünk tudatosan fejlesztett állomány, melynek összetétele az olvasói elvárásokat figyelembe véve gyarapszik. A gyarapodás arányait tekintve az egyensúlyra törekszik, de meghatározó eleme a felnőtt szépirodalom, ezt követi a gyermek szépirodalom, majd a felnőtt és a gyermek szakirodalom. Tekintettel a DVD, CD iránti igény csökkenésére, ezeket a dokumentumtípusokat a könyvtár már nem szerzi be. (A meglévő állomány kölcsönzése sem jellemző.) A hangos könyv iránti érdeklődés is ismét visszaesett. Papírszínház tekintetében nagy érdeklődés tapasztalható, itt lehetőség szerint bővítjük az állományt.

A leltári állomány 2024. december 31.-én dokumentumtípusonként:

45550 db könyv, 2166 hang- kép-és elektronikus dokumentum. Összesen 47716 db dokumentum.

2024 évben selejtezés nem történt.

Könyvtárunk leggyakrabban igénybe vett szolgáltatása a kölcsönzés. 2022 óta külső körülmények hatására napi szinten egyre nagyobb igény mutatkozik az informatikai szolgáltatásokra:

- szkennelés

- fénymásolás

- nyomtatás

- laminálás.

Ez a tendencia folytatódott az elmúlt évben is.

Rendezvények, programok szervezése, csoportok fogadása, valamint civil szervezetekkel, óvodával és iskolákkal való együttműködés jellemzi tevékenységünket.

A Számvevőség épületében a Kiállító terem működtetését a könyvtár látja el. 2024 évben 10 alkalommal 96 látogatónk volt. Egyházművészeti kiállítás és Kincstár címmel szeptember 6-n kiállítás nyílt. Eszközbeszerzés nem történt.

2022. október 1. napjával módosult az SZMSZ. A módosítás jelentős hatással volt a szolgáltatások díjszabására, és az intézmény nyitva tartási idejére. Az intézmény 260 munkanapot dolgozott.

Statisztikai adataink stagnálást mutatnak.

Munkánk másik fontos területe a tájékoztatás. A gépi adatbázisok (OPAC, CIRC) használata ma már nélkülözhetetlen. Ezt főként a könyvtárközi kölcsönzéseknél (ODR) tapasztaljuk.

2024-ben 271 fő beiratkozott olvasónk volt. A könyvtárhasználók 15685 alkalommal használták a könyvtárat. Átlag napi 60 látogató. (A kölcsönzést igénybe vevőkön túl: rendezvények résztvevői, informatikai szolgáltatásokat igénybe vevők, információt kérők.) Kölcsönzött dokumentumok száma: 2577 kölcsönzéssel 14664 db. Átlag napi 10 fő kölcsönzött.

Gyermekek óvodai, iskolai keretek között 52 alkalommal vettek részt rendezvényeinken, összesen 1288 fő. (Foglalkozások, könyvnézegetés, mese-, és kézműves foglalkozás, papírszínház, felolvasás, könyvtári óra.) Felnőttek 17 alkalommal, 694 fővel. (Könyvbemutató, ajándékkészítő, felolvasás, varrókör.)

Rendezvényeink pl. a húsvéti ajándékkészítés, Gyermeknap, Népmese napja, Összefogás a könyvtárakért, Besigheim Játszótér, Faültetés, Mikulás ünnepség évek óta megrendezésre kerülő állandó programjaink.

Az elmúlt évben 22 104 264 Forintból gazdálkodtunk. Bevételünk szolgáltatásokból 715 600 Forint volt. Egész évi tevékenységünket racionálisan, takarékosan, költség kímélően szerveztük.

2024 évben a könyvtár rendelkezett Érdekeltségnövelő támogatással. Összege: 463 000 Ft.

**Bátaszékért Marketing Nonprofit Kft**

A 2024-es évben is célunk volt, hogy a közművelődés valamennyi formájában aktív és sokszínű programkínálatot nyújtsunk a bátaszékieknek és a térségből érkezőknek. Év elején a **gyergyóditrói társulat színházi előadásával** nyitottuk az évet, majd a gyerekeket szólítottuk meg egy külön nekik szóló kisállatkiállítással.

**Márciusban** méltó módon emlékeztünk meg az 1848–49-es forradalom és szabadságharc eseményeiről: a **Pilvax Kávéház** hangulatát idéztük meg a helyi iskolások műsorával. A **városi nőnapot** Kocsis Dénes fellépése emelte ki, aki zenés műsorral örvendeztette meg a hölgyeket.

A **tavaszi időszak** programjai között szerepelt a **húsvéti játszóház**, a **Zádor Jenő-emlékest**, valamint az április 11-én megrendezett **VersVáros** a romkertben, ahol óvodások, iskolások és nyugdíjasok közösen szavaltak, Tanner Vilmos megzenésített versei pedig különleges hangulatot kölcsönöztek az eseménynek. A hónap végén lebonyolítottuk a **Glöckner-megemlékezést és bált**, valamint a rendőrség napját is megünnepeltük.

A környezettudatosság jegyében idén is csatlakoztunk az országos **„TeSzedd!” várostakarítási akcióhoz**, majd májusban újra megvalósult a **majális**, ahol a fellépők között ezúttal **Cory (ex-Happy Gang)** is színpadra lépett. Ezt követték a májusban hagyománnyá vált események: **Flórián-nap**, **Orbán-nap**, valamint a **Triatlonverseny**, amely Czencz Péter közreműködésével zajlott. A hónap második felében a közösség figyelme a **Pünkösdi Rétesfesztiválra**, valamint a **Kóbor János-emlékműsorra** irányult.

A gyermekeket május 25-én **Gyermeknapi rendezvénnyel** vártuk, a pedagógusokat pedig június 3-án ünnepeltük meg. Június 4-én a **trianoni megemlékezést** tartottuk a városi közösség bevonásával. Júniusban szintén helyet kapott a **Múzeumok Éjszakája**, amely idén is nagyon népszerű volt.

**A nyári időszak** a pihenés mellett a közösségi együttlétről is szólt: a művelődési ház DJP Pontként egész évben segítséget nyújtott az ügyintézéshez, a tájházba pedig rendszeresen érkeztek egyéni és csoportos látogatók, tárlatvezetéseink száma meghaladta a 300 főt.

**Augusztus 20-án** az ünnepi alkalmat a szokásoknak megfelelően a katolikus egyház ünnepi szentmiséje és a szentelt kenyér adta. A művelődési házban pedig a helyi csoportok gyermektáborait fogadtuk.

Az év legnagyobb volumenű eseménye ismét a **Bátaszéki Bornapok** volt, amelyet **szeptember 6–8. között** bonyolítottunk le. A háromnapos fesztiválra több ezren látogattak el. A pénteki **rocknapon** fellépett a Hollywood Rose, Ganxsta Zolee és a Kartel, valamint a Velorex GTI. Szombaton a szórakoztató zenei vonalat Király Viktor, Horváth Tamás és DJ Náksi képviselte, míg vasárnap Vágó Zsuzsi, Szulák Andrea, Szekeres Adrien és a Magna Cum Laude lépett színpadra. A rendezvényhez kapcsolódóan **szponzorációból, faházbérletekből és reklámfelületek biztosításából is jelentős bevétel** származott, a költségvetésben pedig mintegy **35 millió forintot** különítettünk el a lebonyolításra.

Ősszel folytatódtak a közösségi események: szeptemberben a Besigheim játszótéren segítettünk, majd október 1-jén az **Idősek Világnapját** ünnepeltük. Októberben zajlott az **BB24**, valamint a városi **október 23-i megemlékezés** a gimnázium közreműködésével.

**Novemberben** a **Márton-nap**, valamint az év utolsó színházi estje szerepelt a kínálatban. A közösség számára különösen szép pillanatokat hozott a gyerekekkel közös **faültetés**, illetve a művelődési házban újra színpadra álltak a **Bátaszéki Színjátszók** is.

**Decemberben** megvalósult az **adventi forgatag**, amelyet idén is sokan látogattak. A hónap során került sor a **Fiatalok a városért díjátadóra**, valamint a már hagyományos **70 éven felüliek karácsonyi ünnepségére**, ahol a **Dívák** – Fésűs Nelly, Détár Enikő és Ladinek Judit – zenés előadását élvezhette a közönség.

Az év során számos kisebb kulturális program, köztük a rendszeres **kvízestek**, **kiállítások** színesítették az intézmény életét. A közösségi terek kihasználtsága maximális volt, a **helyi egyesületek, tánccsoportok és civil szervezetek** egész évben használhatták a művelődési ház termeit. A **kommunikációs csapat** továbbra is aktívan működtette a webes és közösségi médiafelületeinket, melyeket nemcsak a helyiek, de a térség és a külföldön élő elszármazottak is folyamatosan követtek.

A 2024-es év eseményei és programjai megerősítették: a Petőfi Sándor Művelődési Ház a bátaszéki közösség egyik legfontosabb színtere maradt – a kultúra, a hagyomány és a modern közösségi élmények találkozási pontja.

Rendezvényeink 2024. évben:



**Városüzemeltetés, településfejlesztés**

Bátaszék Város Önkormányzata a 2024. évi városüzemeltetési és településfejlesztési feladatait a korábbi évekkel megegyezően vállalkozók bevonásával végeztette el. Részben a 100 %-os önkormányzati tulajdonú BÁT-KOM 2004 Kft-vel, részben pedig külső vállalkozókkal. A BÁT-KOM 2004 Kft-vel minden évben a költségvetési tervezésnek megfelelően keretszerződés megkötésére kerül sor, majd az év közbeni változások függvényében előterjesztések alapján módosításra kerül a keretszerződés.

A külső vállalkozók pedig döntően a pályázati forrásból megvalósuló beruházásokat, felújításokat látják, látták el, vagy azokat a nagyobb volumenű feladatokat, melyekhez a BÁT-KOM 2004 Kft-nek nincs szakmai kompetenciája.

A felújítások és beruházások, valamint a dologi kiadások keretében elszámolásra kerülő városüzemeltetési, településfejlesztési feladatok tekintetében nagyon jelentős szerep hárult 2024-ben is a Bátaszéki Közös Önkormányzati Hivatal Városüzemeltetési Irodájára. Az előkészítések, árajánlatkérések, Képviselő-testületi ülésre előterjesztések készítése, szerződéskötések, munkaterület átadások, folyamatok nyomon követesé, a kész munka átvétele, elszámolások koordinálása tekintetében kiemelkedően látták el feladatukat.

A 2024-ben elkészült beruházások jelentős része a települési infrastruktúrát érintette. Különös figyelmet szenteltünk a lakosság közúti és gyalogos közlekedéséhez, valamint a kegyeleti helyekhez kapcsolódó balesetveszélyek megelőzésére, mind ezek érdekében történtek meg a kátyúzások, járdafelújítások, közvilágítások korszerűsítése, temetői utak javítása, zöldterület karbantartás, csapadékvíz elvezető árkok tisztítása, az önkormányzati kezelésű utak mentén a KRESZ táblák pótlása és padkarendezés. Figyelmet és nagyobb keretösszeget fordítottunk a bérlakások felújítására.

Civil szféra hatása a település életére

A város mindennapi életét meghatározzák a civil és egyéb szervezetek tevékenységei, melyek nagyban hozzájárulnak a mozgalmas közösségi élethez. Bátaszék Város 26 civil szervezettel, 2 nemzetiségi önkormányzattal és 14 egyéb szervezettel büszkélkedhet, mely minden korosztályt összefog, számos működési területet lefed, teret biztosít a hagyományainak ápolására, értékeink megőrzésére és továbbadására továbbá új értékek teremtésére is.

2024-ben 20 civil szervezetet összesen 5 100 000.-Ft-al, 5 kiemelt civil szervezetet 16 064 450 -Ft-tal, a nemzetiségi önkormányzatokat összesen 900.000.-Ft-al támogattuk a város költségvetéséből céljaik megvalósításának elősegítésére.

Megállapítható, hogy a civil szervezetek működési forrásaiban az elmúlt évben is nagyon fontos szerepet töltött be az önkormányzat által nyújtott támogatás. A kiutalt összegek elszámolása megtörtént.

**Belső irányítási, ellenőrzési rendszer működésének értékelése**

A 2024. évben is megfelelő hangsúlyt fektettünk a belső ellenőrzési rendszerre. Az előző évek gyakorlatának megfelelően vállalkozási szerződés keretében alkalmaztunk egy tapasztalt belső ellenőrt, aki az ellenőrzések mellett szakmai tanácsokat is adott a működésünkhöz. Mindemellett figyelemmel voltunk a folyamatba épített ellenőrzésre, továbbá az adatok tisztaságára és védelmére. A KÖH belső kontroll rendszere a FEUVE szabályozási folyamatokban leírtaknak megfelelően működött.

### A költségvetési szervek belső kontrollrendszeréről és belső ellenőrzéséről rendelkező 370/2011. (XII. 31.) Korm. rendelet (továbbiakban: Bkr.) 11. § (2a) bekezdése értelmében a költségvetési szerv vezetője köteles az éves költségvetési beszámolóval együtt a Bkr. 1. melléklete szerinti vezetői nyilatkozatot a polgármesternek megküldeni. A vezetői nyilatkozat az előterjesztés 1. sz. mellékletét képezi.

### A 2024. évi költségvetés végrehajtása

### Önkormányzati bevételek alakulása

# **Bevételek**

Bátaszék Város Önkormányzatának konszolidált költségvetési fő összegének 2024. évi módosított bevételi előirányzata 2 441 917 789 Ft, a teljesítés 2 442 009 414 Ft, mely csaknem 100 %-os teljesülést jelent.

# **Költségvetési bevételek**

**A költségvetési bevételeken belül az Önkormányzat működési támogatásai előirányzat** a tervezett 850 740 280 Ft eredeti előirányzathoz képest az év során 884 798 043 Ft-ra módosult, a teljesítés 884 798 043 Ft. Az eredeti előirányzathoz viszonyítva a 2024. évi **normatíva évközi módosításával összefüggően 34 millió Ft összegű többletforrás képződött:** a köznevelési feladataink támogatására 3 637 552 Ft, a szociális feladatokra 15 518 500 Ft, a gyermekétkeztetési feladatok támogatására 6 761 233 Ft, a kulturális feladataink támogatására 463 000 Ft pótlólagos állami forrás egészíti ki a rendelkezésre álló fedezetet.

Emellett az év során két alkalommal nyújtottunk be **rendkívüli önkormányzati forrás** elnyerésére pályázatot, melyen összesen 5 620 622 Ft-ot nyertünk el.

A 2023. évi normatíva elszámolással kapcsolatos pótlólagos **önkormányzati támogatásként** 2 056 856 Ft összegű pótlólagos bevételünk képződött.

**Egyéb működési célú támogatásként** az eredeti költségvetésben 126 409 054 Ft-tal számoltunk, mely az év során 205 164 504 Ft-ra módosult. E bevételi jogcím 204 096 167 Ft összegben teljesült.

A 2024. évben a NEAK-tól a háziorvosi orvosi rendelő működtetésére 22 399 100 Ft állt rendelkezésre, a közfoglalkoztatás és a nyári diákmunka támogatására 12 689 215 Ft-ot biztosított számunkra a központi költségvetés. A társulásos kapcsolatainkból származó bevételünk (társulások elszámolása, TETT támogatás) 97 753 544 Ft-ban teljesült. Központi költségvetési szervtől a választásokra és a tanuszodára érkezett egyedi támogatásként 48 720 256 Ft támogatásban részesült az önkormányzat. A KÖH munkaszervezetének működtetésére az év során 22 534 052 Ft-ot vettünk át az érintett társönkormányzatoktól, valamint a társulásoktól.

A **Felhalmozási célú támogatás államháztartáson belülről** előirányzat az eredetileg tervezett 18 831 116 Ft-hoz képest az év során 21 231 116 Ft-ra módosult, a tényleges teljesítés 8 625 000 Ft volt. E jogcímen az előző évi pincebeszakadáshoz kapcsolódóan vis maior támogatásként 6 225 000 Ft áll rendelkezésre, valamint Nka pályázati támogatásból a számvevőségi épület felújítás III. ütemére 2 400 000 Ft folyt be.

**A Közhatalmi bevételek** tekintetében a költségvetés összeállításakor 435 000 000 Ft eredeti előirányzattal számoltunk, melynek meghatározó része – 91,9 %-a - az iparűzési adóbevételként került számbavételre. Magánszemélyek kommunális adója vonatkozásában 32 millió Ft, talajterhelési díjból 500 000 Ft, egyéb közhatalmi bevételből 2 500 000 Ft forrást terveztünk a rendelkezésre álló információk alapján. Az év során bekövetkezett kedvező teljesítési adatok tükrében a módosított előirányzat 450 000 000 Ft-ra emelkedett. A közhatalmi bevételeink összességében 459 633 324 Ft-ban teljesültek, ami a módosított előirányzathoz képest 9 633 324 Ft összegű túlteljesítést jelent. Magánszemélyek kommunális adója jogcímen 31 628 313 Ft, talajterhelési díjból 189 600 Ft, egyéb közhatalmi bevételből (pótlék, kamat) 2 492 402 Ft realizálódott. Az iparűzési adóbevételünk 425 323 009 Ft összeggel teljesült.

**Működési bevételeink** is kedvezően alakultak. A 40 911 682 Ft összegű tervhez képest több mint 22 millió Ft-tal magasabb összegben teljesültek, összességében 63 388 378 Ft bevételt értünk el. Ebből Bátaszék Város Önkormányzatánál 60 105 568 Ft, a KÖH-nél 2 478 036 Ft, a Keresztély Gyula Városi Könyvtárnál 804 774 Ft bevétel képződött.

E bevételi forráson belül szolgáltatások ellenértékeként Bátaszék Város Önkormányzatánál 2 758 555 Ft, a KÖH-nél 176 600 Ft, a Keresztély Gyula Városi Könyvtárnál 715 600 Ft realizálódott. Közvetített szolgáltatások értékeként 17 438 686 Ft bevételt értünk el, amely alapvetően Bátaszék Város Önkormányzatánál, illetve a KÖH-nél jelentkezett. Legnagyobb bevételi forrást a tulajdonosi bevételek jelentik, több mint 21 millió Ft folyt be ingatlan bérleti díjak és lakbér jogcímen az önkormányzathoz. Kiszámlázott általános forgalmi adóból, valamint általános forgalmi adó visszatérítéséből Bátaszék Város Önkormányzatánál 9 143 628 Ft, a KÖH-nél 444 076 Ft bevétel képződött. Az önkormányzat vagyonbiztosítási szerződése alapján az év során felmerült kárigény rendezéseként 547 706 Ft díjat utalt át a biztosító. Egyéb működési bevételként (kamat, kerekítési különbözet stb.) Bátaszék Város Önkormányzatánál és az intézményeinél összesen 2 550 404 Ft teljesült.

**Felhalmozási bevételeink 5 003 093** Ft összegű forrást jelentettek az év során, mely ingatlanértékesítésből származott.

A **működési célú átvett pénzeszközként 1 179 972** Ft realizálódott az év során. E jogcímen ünnepekhez kapcsolódó adományokra 710 000 Ft, a védőoltásokra 371 540 Ft befizetés történt. Köztemetés megtérítéséből 98 432 Ft összegű forrásunk származott.

# **A költségvetési bevételek összességében az eredetileg tervezett 1 486 222 396 Ft-tal szemben 1 626 723 977 Ft-ban teljesültek, ami a 1 626 632 352 Ft összegű módosított előirányzathoz képest szinte 100 %-os teljesítést jelent.**

# **Finanszírozási bevételek**

Az önkormányzat költségvetésében az egyensúly megteremtése érdekében a 2024. évben is fontos forráselem volt az **előző évi pénzmaradvány.** E forráselem 784 196 835 Ft összegben szolgálta a feladatellátást. Bátaszék Város Önkormányzatánál 761 423 589 Ft, a KÖH-nél 22 365 589 Ft, a Keresztély Gyula Városi Könyvtárnál 407 657 Ft igénybe vétel történt.

A finanszírozási bevételek között az **államháztartáson belüli megelőlegezések** összege 31 088 602 Ft volt, amit a MÁK a december havi bérek és a közfoglalkoztatás finanszírozhatósága miatt bocsátott rendelkezésre. Az összeg az év eleji finanszírozásból visszavonásra került

Összességében a finanszírozási bevételek 815 285 437 Ft összeggel teljesültek.

##### Önkormányzati kiadások alakulása

Bátaszék Város Önkormányzat konszolidált adatokat tartalmazó költségvetésében a 2024. évi módosított kiadási előirányzat 2 441 917 789 Ft volt, a teljesítés 1 735 280 790 Ft, mely 71,1 %-os teljesítést jelent. A teljesítési adatok mintegy 706 millió Ft-tal alacsonyabbak a módosított előirányzathoz képest.

**Költségvetési kiadások**

A **személyi juttatásként** önkormányzati szinten 247 344 539 Ft került kifizetésre, ami a módosított előirányzathoz képest 5,5 millió Ft-tal alacsonyabb felhasználást jelent. A foglalkoztatottak személyi juttatásaira (törvény szerinti illetményekre, céljuttatásra, végkielégítésre, jubileumi jutalomra, cafetéria juttatásra, béren kívüli juttatásokra, közlekedési költségtérítésre, egyéb költségtérítésre, szociális támogatásra, egyéb személyi juttatásra) 222 730 387 Ft-ot használtunk fel. A választott tisztségviselők juttatásaira 13 950 765 Ft kifizetés történt. Munkavégzésre irányuló egyéb jogviszonyban nem saját foglalkoztatottnak fizetett juttatásokra, egyéb külső személyi juttatásokra 10 663 387 Ft-ot fordítottunk.

A **munkaadót terhelő járulékkiadás** a személyi juttatásokhoz igazodóan 33 584 974 merült fel.

A **dologi kiadások** vonatkozásában 19,5 millió Ft-tal alacsonyabb kiadás valósult meg a módosított előirányzathoz képest, összesen 236 747 648 Ft kiadás merült fel az év során. Ez a csökkenés nagyrészt a KÖH költségvetését érintette, mivel a TOP Plusz egészségügyi alapellátás fejlesztése projektek dologi kiadásai sem merültek fel.

Az év során Bátaszék Város Önkormányzatánál 199 561 285 Ft dologi kiadás merült fel, a KÖH gazdálkodását 28 863 108 Ft-tal, a Keresztély Gyula Városi Könyvtár költségvetését 8 323 255 Ft-tal terhelte a kiadás.

Készletbeszerzésre (szakmai anyagok, üzemeltetési anyagok) beszerzésére önkormányzati szinten 11 952 749 Ft-ot fordítottunk, kommunikációs szolgáltatások (informatikai szolgáltatások és egyéb kommunikációs szolgáltatások) díja 7 011 124 Ft összeggel merült fel, közüzemi díjakra (villamosenergia, gázenergia, víz- és csatornaszolgáltatás) 20 015 402 Ft összeget fizettünk ki. Egyéb szolgáltatási kiadásként (vásárolt élelmezés, bérleti és lízing díjak, karbantartási, kisjavítási szolgáltatások, közvetített szolgáltatások, szakmai tevékenységet segítő szolgáltatások, egyéb szolgáltatások) kiadásainak fedezetére 129 350 858 Ft-ot kellett biztosítanunk. Kiküldetési, reklám- és propagandakiadások 3 108 490 Ft összeggel merültek fel, egyéb dologi kiadásokra (működési célú előzetesen felszámított általános forgalmi adó, fizetendő általános forgalmi adó, kamatkiadások, egyéb dologi kiadások) 65 309 045 Ft kiadást jelentettek éves szinten.

A dologi kiadások között 7 316 669 Ft összegben biztosított önkormányzatunk a lakosságnak természetbeni juttatást. (Rendkívüli települési támogatás tüzelő formájában, helyi autóbusz bérlet, védőoltások, ünnepekhez kapcsolódó támogatások, 90 éven felüliek karácsonyi támogatása.)

Az **ellátottak pénzbeli juttatásaira** (szociálpolitikai juttatások) 16 449 805 Ft került kifizetésre. Települési támogatásokra (alapvetően lakhatás céljára, gyógyszerkiadásokra, rendkívüli települési támogatásra, temetési támogatásra) 10 684 044 Ft-ot, egyéb nem intézményi ellátásokra (újszülöttek támogatására, iskolakezdési támogatásra, zeneiskolai támogatásra, gyermekétkeztetési kedvezményre) 5 765 761 Ft-ot fordítottunk.

Az **egyéb működési célú kiadások** előirányzata a tervezett 1 074 584 771 Ft összeghez képest az év során – alapvetően a tartalék változása miatt – 1 183 238 820 Ft-ra módosult, a teljesítés 1 081 626 533 Ft.

A tényleges kiadásokból önkormányzati szolidaritási hozzájárulásként 40 628 908 Ft került elszámolásra, az előző évi normatíva elszámolásból 3 141 331 Ft befizetési kötelezettségnek tettünk eleget.

E jogcím tartalmazza a társulásoknak történő pénzeszköz átadások 705 400 617 Ft összegét, a Nemzetiségi Önkormányzati támogatásokat 900 000 Ft összeggel, a Bursa Hungarica ösztöndíjakra folyósított 1 370 000 Ft összeget, pályázati forráshoz kapcsolódó (TOP 3.2.1 iskola energetika, Kehop -1.2.1, TETT) 3 651 166 Ft összegű visszafizetést, valamint a KÖH-nél elszámolásából eredő 1 449 853 Ft összegét. Az előzőekben részletezett kiadások az államháztartáson belülre átadott forrásokat jelentik, összesen 712 771 636 Ft összeggel.

Működési célú pénzeszközátadásként államháztartáson kívülre 325 084 658 Ft kiadás jelentkezett az év során. Itt került elszámolásra az egyesületeknek, a civil szervezeteknek, az alapítványoknak nyújtott támogatás, a Kft-ink feladatellátási szerződéseivel összefüggő kiadás, a temető működtetésére átadott forrás, a tanulmányi ösztöndíjra fordított kiadás.

A legjelentősebb kiadást a BÁT-KOM Kft.-nek a közfeladatok ellátására átadott mintegy 117 millió Ft, valamint a városi uszoda üzemeltetésére biztosított 77 198 000 Ft jelenti. A Marketing Kft. által ellátott feladatokra 72 760 000 Ft-ot biztosítottunk e jogcímen.

A **felhalmozási kiadások** előirányzata az év elején megállapított 654 023 880 Ft összegű eredeti előirányzathoz képest az év közbeni módosítások eredményeként 666 194 706 Ft-ra növekedett, a tényleges teljesítés 90 706 779 Ft. A 2024. évben 49 506 995 Ft beruházási kiadás merült fel, felújításokra 36 919 057 Ft-ot fordítottunk. Egyéb felhalmozási célú támogatásként az államháztartáson belülre az eredetileg tervezett 3 050 000 Ft-tal szemben 4 280 727 Ft kiadást finanszíroztunk.

A beruházási kiadás döntő részben Bátaszék Város Önkormányzatának kiadásaként jelent meg. 49 506 995 Ft felhasználás történt az év során. Ennek keretében egyéb gép, berendezés beszerzésére került sor 826 536 Ft értékben, a közvilágítási lámpák cseréje (IV. És V. üteme) 6 080 660 Ft értékben, temetőben urnafal építése 1 803 400 Ft értékben, a Kossuth utcai parkoló ideiglenes kialakítása 2 700 640 Ft értékben került megvalósításra.

Terület vásárlásra (Wienerberger területek, TOP plusz pályázathoz kapcsolódó ingatlan) 23 670 000 Ft forrást biztosítottunk.

A Számvevőségi épület kiállítási bútorzat, nyílászáró cseréjére 2 863 850 Ft-ot, kiállításhoz kapcsolódó egyéb költségre 503 855 Ft-ot, a Számvevőségi épület III. ütemének építészeti tervdokumentációjára 635 000 Ft-ot fordítottunk.

A térfigyelőrendszer bővítése kapcsán 2 191 035 Ft, buszmegállónál történő térfigyelő kamerák elhelyezésére 488 746 Ft beruházási kiadás merült fel.

Sor került zárt csapadékvíz elvezető csatorna építésére 1 995 333 Ft értékben, ideiglenes ellátási helyként mobil garázsok beszerzésére 1 257 000,- Ft, a nyilvános illemhely beléptető rendszerének telepítésére 876 300 Ft, valamint kerítés építésére 369 951 Ft összegben.

A KÖH egyéb gép, berendezés beszerzésére 701 324 Ft-ot fordított, amely során számítástechnikai eszköz és a választások lebonyolításához szavazófülke beszerzése történt. A Keresztély Gyula Városi Könyvtár a könyvbeszerzésre 2 543 365 Ft-ot használt fel.

A 28 820 512 Ft összegű **finanszírozási kiadások** teljesítésének részeként a 28 499 882 Ft összegű államháztartáson belüli megelőlegezések visszafizetése, valamint a lízingelt személygépkocsi lízingkiadása jelenik meg 320 630 Ft összegben.

**III.**

**Az államháztartásról szóló 2011. évi CXCV. törvény** **91. § (2) bekezdés a)-d) pontjaiban előírt indoklások**

***Az önkormányzat költségvetési mérlege, pénzeszközök változása***

Az önkormányzat pénzkészlete 2024. január 1-jén 821 180 471 Ft volt. Az év közbeni korrekciós tételek elszámolása következtében a 2024. december 31-i záró pénzkészlet 737 345 244 Ft, melyből a bankszámlák (Ft és deviza) egyenlege 735 935 021 Ft, a házipénztári készpénzállomány 1 410 223 Ft. (Részletesen 19. sz. melléklet.)

## **Többéves kihatással járó döntések**

A többéves kihatással járó, 2020-2023 közötti időszakban meghozott döntésekből származó kötelezettségek összege önkormányzati szinten 586 025 000 Ft, mely kizárólag felhalmozási feladatokhoz kapcsolódik. A 2024. évi teljesítés 320 630 Ft.

Önkormányzatunknak 2024-ig átnyúló, 320 630 Ft összegű felhalmozási célú pénzügyi lízing kiadási kötelezettsége volt (Skoda Octavia.) A „TOP Plusz 3.3.2 Szociális alapszolgáltatások fejlesztése” projektekkel összefüggően 571 000 000 Ft kötelezettség terheli a 2025. évet.

A KÖH-nek szintén a „TOP Plusz 3.3.2. Szociális alapszolgáltatások fejlesztése” projekt vonatkozásában konzorciumi partnerként 20 665 527 Ft kötelezettsége áll fenn a 2025. évre.

Az Önkormányzat 2024.12.31-én hitel állománnyal nem rendelkezett. (11. sz. melléklet.)

***Közvetett támogatások***

## **A közvetett támogatások tényleges összege az előző évivel azonos nagyságrendű, 650 000 Ft,** mely amagánszemélyek kommunális adójából a polgárőrök részére megállapított mentesség miatt jelentkezik. (a fizetési kötelezettségre 50 fő \* 13.000 Ft).

*Adósság állomány alakulása*

2024. december 31-én az önkormányzatnak és intézményeinek külföldi hitelező felé adósság állománya nem volt.

Az adósságállomány összegeként 43 909 760 Ft került kimutatásra, melyből a nem lejárt 31 403 181 Ft összegű (MÁK megelőlegezés és szállítói tartozás), az 1-90 nap közötti lejáratú pedig 12 506 579 Ft, mely azoknak a számláknak az összegét tartalmazza, melyek kifizetése átcsúszott a következő évre. A tartozás állomány döntő része, azaz 12 192 000 Ft pályázattal kapcsolatban felmerült fizetési kötelezettség, amely a támogatási összeg megérkezése után kiegyenlítésre került. (13. sz. melléklet)

## **Vagyoni helyzet alakulása**

Az önkormányzat eszközeinek és forrásainak értéke 2024. december 31-én 4 514 729 570 Ft, az előző évi 4 655 764 705 Ft-tal szemben, ez, 3,1 %-os mértékű csökkenést jelent az előző évhez képest.

A tárgyi eszközök állományának nettó értéke 3 539 445 198 Ft, közel 37 millió Ft-tal csökkent az előző év végi állapothoz viszonyítva.

Az eszközvagyon részeként az **immateriális javak** állományának nettó értéke 196 565 Ft-ról 152 467 Ft-ra csökkent a 2023. december 31-i adathoz viszonyítva. Az év során az elszámolt tervszerinti értékcsökkenés 44 098 Ft volt.

Az i**ngatlanok** és a kapcsolódó vagyoni értékű jogok nettó értéke 42 034 380 Ft-tal csökkent. Az év során 80 925 564 Ft összegű bruttó értéket növelő tétel könyvelésére került sor elsősorban beruházásból aktívált érték miatt, 5 305 644 Ft értékben a könyvelésben a főkönyvi számlák között korrekcióra került sor. A bruttó értéket csökkentő tényező volt 528 368 Ft összeggel a Testület döntéséből adódóan megvalósult ingatlan értékesítés miatti kivezetés, továbbá 11 755 644 Ft csökkenés az egyéb csökkenésként főkönyvi számlák közötti átvezetés szerepel. Az év során az ingatlanokat érintően 115 981 576 Ft összegű terv szerinti értékcsökkenés került elszámolásra. Az előzőekben részletezett változások következtében az ingatlanvagyon nettó értéke az előző évi 3 525 704 152 Ft-ról 3 483 669 772 Ft-ra csökkent.

A gépek, felszerelések, járművek nettó értéke az előző évihez képest közel 9,8 millió Ft-tal csökkent, beruházásból 13 millió Ft-ot meghaladó bruttó érték növekedés következett be, a számlák közötti átvezetéssel összefüggően 10 227 430 Ft változás adódott. Csökkenésként jelentkezett 158 218 853 Ft, ami selejtezésből 28 396 258 Ft, térítésmentes átadásból 39 930 455 Ft, és egyéb csökkenés (korábban megvalósult eszközbeszerzés államháztartáson belüli vagyonkezelésbe adás miatt 0 számlaosztályba történő átvezetése, valamint a könyvekben már értékkel nem rendelkező eszközök kivezetése) 89 892 140 Ft összegéből adódik. Terv szerinti értékcsökkenésként 21 013 722 Ft-ot számoltunk el. Terven felüli értékcsökkenés elszámolására az év során nem került sor.

A befektetett pénzügyi eszközök állománya az elmúlt évhez képest csökkent, a könyv szerinti érték 6 000 000 Ft. A RE-VÍZ Duna-menti Kft-ben levő 17 790 000 Ft értékű részesedés mérlegkészítéskor ismert piaci értéke tartósan és jelentősen a könyv szerinti érték alatt volt, így a teljes összegre értékvesztést kellett elszámolni. A gazdasági társaságok működéséhez a 2024. évben sem járult hozzá az önkormányzat tőkepótlás jogcímen.

Az előző évhez képest 83 835 227 Ft-tal alacsonyabb év végi pénzeszközállománnyal zártuk az évet, mely összegszerűen 737 345 244 Ft. A házipénztári készpénz 1 410 223 Ft, a bankszámlákon 735 935 021 Ft számlapénz volt december 31-én.

A követelések állománya közel 8,3 millió Ft-tal csökkent az előző évhez képest, az összege 222 996 755 Ft, mely alapvetően a közhatalmi bevételekhez kapcsolódik.

Követelés jellegű egyéb sajátos elszámolásként (adott előlegek, forgótőke elszámolás)  
 3 410 000 Ft került elszámolásra. Egyéb sajátos elszámolások egyenlege 4 511 975 Ft, ami az ÁFA elszámolásával kapcsolatban merült fel. Az aktív időbeli elhatárolások összege 867 931 Ft.

A saját tőke értéke 1 436 223 241 Ft-ról 1 320 194 447 Ft-ra csökkent. Ez a változás a mérleg szerinti eredmény elszámolásának saját tőkére gyakorolt hatása.

A kötelezettségek összege 99 694 644 Ft. A passzív időbeli elhatárolások összege 3 094 840 479 Ft, melyből az eredményszemléletű bevételek passzív időbeli elhatárolása 214 774 814 Ft, a költségek, ráfordítások passzív időbeli elhatárolása 24 996 556 Ft, halasztott eredményszemléletű bevételként 2 855 069 109 Ft került elszámolásra.

Az előzőekben részletezett összetevők változásaként összességében az eszközök és a források nettó értéke közel 141 millió Ft-tal csökkent az előző év végéhez képest.

Az önkormányzat intézményeinél és a Közös Önkormányzati Hivatalnál az érték nélkül nyilvántartott eszközök állománya is (0-ra leírt használatban lévő és használaton kívüli eszközök) kimutatásra került. (17. sz. melléklet)

***Az önkormányzat tulajdonában álló gazdálkodó szervezetek működéséből származó kötelezettségek, részesedések alakulása***

Az önkormányzat tulajdonában álló gazdálkodó szervezetekben lévő részesedések állománya 6 000 000 Ft, mely a következő jogcímeken áll fenn:

* BÁT-KOM 2004 KFt . 3.000.000 Ft
* Bátaszéki Marketing Kft. 3.000.000 Ft
* RE-VÍZ Duna-menti Kft. 0 Ft

A gazdálkodó szervezetek működésével összefüggően kötelezettségünk nincs.

A részesedések mértékét a 18. sz. melléklet szemlélteti. A víziközmű vagyont kezelő ERÖV Zrt. irányító szerveként létrehozott RE-VÍZ Kft.-ben lévő részesedésünk december 31-i értékelése kapcsán sor került értékvesztés elszámolására, mivel a mérlegkészítéskor ismert piaci értéke tartósan és jelentősen a könyv szerinti érték alatt volt.

**Tisztelt Képviselő-testület!**

A 2024. évi költségvetési folyamatokat összegezve megállapítható, hogy az eredeti költségvetés elfogadását követően a pénzügyi kondícióinkban az év során kedvező változások következtek be. Az állami költségvetésből juttatott támogatások bővülésével, az elnyert rendkívüli önkormányzati támogatással nagyságrendekkel bővültek az előirányzataink. Emellett a saját bevételek vonatkozásában is jelentős túlteljesítés következett be, részben volt szükség a tervezett feladataink megvalósításához a tervszinten számba vett ingatlanvagyon értékesítésére, továbbá nem vált szükségessé a tervezett célkitűzéseink, feladataink újragondolása sem.

A költségvetési egyensúlyt külső forrás igénybe vétele nélkül biztosítani tudtuk, hitelfelvételre nem került sor.

Az önálló intézményi vagy társulási fenntartásban, illetve Kft. formájában meglévő intézményrendszerünket az év során változatlan jogi keretek között működtettük.

Az intézményi költségvetési gazdálkodásban alapkövetelményként érvényesítésre került a takarékos gazdálkodás.

A végrehajtás során prioritást kapott a kötelező feladatellátás körébe tartozó feladatok megfelelő színvonalú ellátása. Emellett a dolgozói reálkeresetek csökkenését mérséklő bérintézkedések végrehajtása is megtörtént.

Az intézményrendszer működtetése terén a 2024. évben is sikerült mind pénzügyi, mind szakmai szempontból stabil működési feltételeket biztosítani.

A szociális ellátások vonatkozásában megvalósulhatott a korábbi években kialakult támogatási rendszer zavartalan fenntartása, biztosítani tudtuk pl. a védőoltási programok működtetését, folytatni tudtuk a közfoglalkoztatási programot, adományozási akciók szervezésével is tudtunk a rászorulókon segíteni.

Hangsúlyt fektettünk a városüzemeltetési feladatok működési feltételeinek biztosítására, a civil szervezetekkel kialakult jó együttműködés fenntartására.

Nem kényszerültünk - az alapvetően a lakosságot érintő, önként vállalt feladatainkat jelentő - szolgáltatások, juttatások szűkítésére.

Az év során az önkormányzati vagyonunk a megvalósított ingatlanvásárlás és a beruházások, felújítás eredményeként több, mint 86 millió Ft-tal gyarapodott.

Tisztelt Képviselő-testület!

Kérem, hogy a 2024. évi költségvetés zárszámadási adatait tartalmazó rendelet-tervezetet szíveskedjenek elfogadni.

A jogalkotásról szóló 2010. évi CXXX. törvény (Jat.) 17. §-a alapján a zárszámadási rendeletet előkészítő jegyző előzetes hatásvizsgálatot végzett, melyben felmérte a szabályozás várható következményeit.

A zárszámadási rendelettervezet előzetes hatásvizsgálatának megállapításai a következők:

***Társadalmi, gazdasági, hatások***

*A zárszámadási rendeletben foglaltak végrehajtásával az önkormányzat elősegítette a településen élők helyzetének javítását és szociálisan rászoruló társadalmi rétegek támogatását..*

*A rendeletben foglaltak végrehajtásának költségvetési hatását az előterjesztés részletesen tartalmazza.*

***Környezeti és egészségügyi következmények***

*A 2024. évben az önkormányzat környezeti és egészségügyi tárgyú pályázatokból forrásokban nem részesült.*

***Adminisztratív terheket befolyásoló hatások***

*A zárszámadási rendeletben foglalt pénzügyi,- számviteli és szociális előírások végrehajtása a szakmai, ügyintézési és adminisztratív feladatok végrehajtásában többletfeladatokat jelentettek a költségvetési szervek számára.*

***A jogszabályok megalkotásának szükségessége, a jogalkotás elmaradásának várható következményei***

*A zárszámadási rendelet megalkotását szükségessé teszi az Mötv. és az Áht. előírásai, melynek elmaradása törvényességi mulasztásnak számít, ami támogatás megvonásával jár.*

***A jogszabály alkalmazásához szükséges személyi, szervezeti, tárgyi és pénzügyi feltételek***

*A zárszámadási rendeletben rögzítettek végrehajtásához a személyi, tárgyi, szervezeti és pénzügyi feltételek rendelkezésre álltak.*

A rendelet-tervezet elkészítésénél figyelembe vettük a jogszabályszerkesztésről szóló 61/2009. (XII.14.) IRM rendelet előírásait.

Kérem a zárszámadási rendelet-tervezet elfogadását.